વડોદરા નજીક પાદરા પાસે એકલબારા ગામ નજીક અાવેલ એક કેમિકલ ફેક્ટરીમાં ભીષણ અાગ લાગતા ૨૦ લોકોને ઈજાઓ થઈ હોવાનું જાણવા મળે છે. અા અંગેની વિગત એવી છે કે પાદરા તાલુકાના એકલબારા ગામની સીમમાં પોનેરિયા કેમિકલ કંપનીના ગોડાઉનમાં મોડી સાંજે અચાનક જ કેમિકલ ભરેલાં ડ્રમમાં ભીષણ અાગ લાગતા ભારે નાસભાગ મચી ગઈ હતી. અાગ અને કેમિકલના કારણે ૨૦ જેટલા લોકોને અસર થતાં તમામને સરકારી હોસ્પિટલમાં સારવાર માટે ખસેડવામાં અાવ્યા હતા. બનાવની જાણ થતાં વડોદરા ફાયરબ્રિગેડે તાત્કાલીક પહોંચી જઈ અાગને કાબૂમાં લીધી હતી.